Okresná prokuratúra Prievidza 
M. Mišíka 22, 971 34 Prievidza 1

Sp. zn. : 1 Pv 970/11/3307	Prievidza, 27.6.2012
EEČ : 2-27-51-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu Prievidza č. 10P/24/2005-30 zo dňa 20.12.2005, ktorý nadobudol právoplatnosť dňa 14.2.2006, mu bola s účinnosťou od 1.1.2006 vyživovacia povinnosť na syna mal. XXXXX, nar. 10.2.1998, zvýšená na sumu 1800,-Sk (59,75,- €), ktorú je povinný platiť mesačne vopred najneskôr do 15-teho dňa v mesiaci k rukám matky XXXXX, túto povinnosť si v Prievidzi a všade tam, kde sa zdržiaval v období od 1.2.2010 do 18.6.2012, úmyselne neplnil tým, že hoci mal dostatočný príjem z práce v zahraničí, kde sa zdržiaval od roku 2004, vyživovaciu povinnosť si v súdom stanovenej výške neplnil, pričom do dnešného dňa mal XXXXX zaplatiť výživné vo výške 1732,75,- €

lebo zanikla trestnosť činu
Odôvodnenie:
Poverený príslušník Okresného riaditeľstva PZ Prievidza, Obvodného oddelenia PZ Prievidza uznesením č. ORP-2086/PD-PD-2011 zo dňa 4.10.2011 začal trestné stíhanie a dňa 22.12.2011 podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 2 Tr. zákona na tom skutkovom základe, že hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu Prievidza č. 10P/24/2005-30 zo dňa 20.12.2005, ktorý nadobudol právoplatnosť dňa 14.2.2006, mu bola s účinnosťou od 1.1.2006 zvýšená vyživovacia povinnosť na syna mal. XXXXX, nar. 10.2.1998, na sumu 1800,-Sk (59,75,- €), ktoré je povinný platiť mesačne vopred najneskôr do 15-teho dňa v mesiaci k rukám matky XXXXX, tejto povinnosti sa v Prievidzi a všade tam, kde sa zdržiava v období od 1.2.2010 do 22.12.2011, úmyselne vyhýba tým, že nie je evidovaný ako uchádzač o zamestnanie na Úrade práce, sociálnych vecí a rodiny, pričom nikde nepracuje, čím zostal na výživnom dlhovať oprávnenej XXXXX sumu 1075,50,- €.

Dňa 25.5.2012 bol obvinený upozornený na zmenu právnej kvalifikácie skutku ako trestného činu s tým, že skutok bude ďalej kvalifikovaný ako prečin zanedbania povinnej výživy podľa § 207 ods. 1 Tr. zákona. 

Po skončení skráteného vyšetrovania doručil poverený príslušník PZ tunajšej  prokuratúre vyšetrovací spis s návrhom na zastavenie trestného stíhania. 	
					
Z vyšetrovacieho spisu vyplýva, že návrh policajta  je dôvodný, pretože vo veci prichádza do úvahy zastavenie trestného stíhania z dôvodu účinnej ľútosti v zmysle § 86 písm. a/ Tr. zákona.

Podľa § 86 písm. a/ Tr. zákona trestnosť trestného činu zanedbania povinnej výživy podľa § 207 Tr. zákona  zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Obvinený XXXXX mal zaplatiť poškodenej XXXXX na výživnom za obdobie od 1. 2. 2010 do dnešného dňa 1732,75,- €. Obvinený zaplatil poškodenej  dňa 27.4.2010 sumu 120,- €, dňa 23.12.2010 sumu 180,-€ a dňa 14.6.2012 sumu 1440,-€. Z uvedeného vyplýva, že obvinený XXXXX svoju vyživovaciu povinnosť dodatočne splnil        v  plnom  rozsahu.

Z vyšetrovacieho spisu, konkrétne zo zápisnice o výsluchu poškodenej XXXXX vyplýva, že trestný čin obvineného nemal trvalo nepriaznivé následky. 

	Keďže sú splnené všetky podmienky účinnej ľútosti v zmysle § 86 písm. a/  Tr. zákona,  rozhodla som tak, ako je uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nadežda Sumilasová
prokurátorka